पाएं अपने शहर की ताज़ा ख़बरें और फ्री ई-पेपरडाउनलोड करें
छत्तीसगढ एवं ओडिशा सीमा क्षेत्र लवाकेरा में शॉर्ट सर्किट के वजह से कोयला से लदे चलते ट्रक में शुक्रवार शाम करीब 4.30 बजे आग लग गई है। मामले की जानकारी पाते ही तपकरा पुलिस की टीम पहुंच कर मदद करने में जुट गई है बताया जा रहा है कि ट्रक क्रमांक सीजी30बी-7796 में कोयला लोड था जो कि सिंगरौली डिपो से ओडिशा के राउरकेला किसी फैक्ट्री में ले जाया जा रहा था। ट्रक में चालक के साथ स्वयं मालिक का भांजा भी मौजूद था, ये दोनों सुरक्षित ट्रक से निकल गए।
पुलिस थाना प्रभारी वंशनारायण शर्मा ने बताया कि जशपुर से दमकल को आने में समय लग जाता और दमकल के पहुंचते तक ट्रक जल कर राख बन जाती उससे पहले उन्होंने ओडिशा के पुलिस थाना तलसरा के प्रभारी से सम्पर्क कर दमकल बुला कर आग पर काबू पा लिया गया है । जिले के नगर पंचायत कोतबा कुनकुरी में भी दमकल का न होना बहुत ही दुर्भाग्यजनक है आस पड़ोस के क्षेत्र में दमकल न होने के वजह से आगजनी का शिकार हमेशा लोग हो रहे हैं आप को बता दें कि 26 फरवरी 2021 को तपकरा के एक प्रतिष्ठान में भी भीषण आगजनी हुई थी पर जशपुर से दमकल पहुंचते तक प्रतिष्ठान जल कर पूरी तरह से खाक हो जाती पर तपकरा थाना प्रभारी शर्मा ने सूझबूझ से काम लेते हुए ओडिशा के पुलिस थाना तलशरा प्रभारी से सम्पर्क कर तत्काल दो दमकल बुला कर आग पर काबू पा लिया गया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn